
ROMÂNIA
JUDEŢUL SATU MARE

CONSILIUL LOCAL AL 

MUNICIPIULUI SATU MARE

HOTĂRÂREA nr. 249/24.09.2026
privind aprobarea Raportului de evaluare pentru stabilirea valorilor de piață        unitare ale terenurilor aferente construcțiilor, aflate în proprietatea a privată a municipiului Satu Mare, în vederea vânzării acestora în condițiile art. 364 din O.U.G. nr. 57/2019 privind Codul administrativ

Consiliul Local al Municipiului Satu Mare,

Analizând proiectul de hotărâre înregistrat sub nr. 54110/18.09.2026,       referatul de aprobare inițiatorului, înregistrat sub nr. 54112/18.09.2026, raportul de specialitate comun al directorului executiv al Direcției Patrimoniu, Serviciul Patrimoniu, Concesionări, Închirieri şi al directorului executiv al Direcției economice, înregistrat sub nr. 54117/18.09.2026, raportul de specialitate al Serviciului Juridic, înregistrat sub nr. 54221/21.09.2026 și avizele comisiilor de specialitate ale Consiliului Local Satu Mare, 
În conformitate cu prevederile art. 354, art. 355 și art. 364 din OUG nr. 57/2019 privind Codul administrativ, cu modificările și completările ulterioare,
Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

În temeiul prevederilor art. 108 lit. e), art. 129 alin. (2) lit. c), art. 196 alin. (1) lit. a), ale art. 139 alin. 3 lit. g) din OUG nr. 57/2019 privind Codul administrativ, cu modificările și completările ulterioare,

Adoptă prezenta: 

H O T Ă R Â R E:
Art. 1. Se aprobă „Raportul de evaluare pentru stabilirea valorilor de                  piață unitare ale terenurilor aferente construcțiilor, aflate în proprietatea privată municipiului Satu Mare, în vederea vânzării acestora în condițiile art. 364 din O.U.G. nr. 57/2019 privind Codul administrativ”, întocmit de SC KONCRET SRL prin expert evaluator ANEVAR, ing. Pop Olimpia Dorina, care constituie Anexă la prezenta hotărâre. 
Art. 2. Cu data intrării în vigoare a prezentei se abrogă Hotărârea Consiliului Local Satu Mare nr. 155/28.04.2022, precum și Hotărârea Consiliului Local Satu Mare nr. 259/28.11.2019.
Art. 3. Cu ducerea la îndeplinire a prezentei se încredințează Viceprimarul Municipiului Satu Mare, domnul Băbțan Raul Gabriel și Direcția Patrimoniu - Serviciul Patrimoniu, Concesionări, Închirieri din cadrul aparatului de specialitate al Primarului Municipiului Satu Mare.

Art. 4. Prezenta hotărâre se comunică: 

· Instituției Prefectului - Județului Satu Mare,

· Primarului Municipiului Satu Mare, 

· Viceprimarului Municipiului Satu Mare, domnul Băbțan Raul Gabriel, 

· Direcției Patrimoniu - Serviciul Patrimoniu Concesionări Închirieri,
· Direcției Economice.
· Se publică în Monitorul Oficial Local al Municipiului Satu Mare.

                Președinte de ședință,                            Contrasemnează

                Cernea Victor - Ioan                               Secretar general,
                                                                             Mihaela Maria Racolța

Prezenta hotărâre a fost adoptată în ședință ordinară cu respectarea prevederilor art. 139 alin. alin. (3) lit. g) din O.U.G. nr. 57/2019 privind Codul administrativ, cu modificările și completările ulterioare;

	Total consilieri în funcţie
	23

	Nr. total al consilierilor prezenţi
	23

	Nr. total al consilierilor absenţi
	0

	Voturi pentru
	23

	Voturi împotrivă
	0

	Abţineri
	0

